สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
17 พ.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (17 พ.ย.) ได้แก่
ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ปิดตลาดวันนี้อยู่ที่ 22.20 บาท บวก 1.40 บาท หรือ 6.73% มูลค่าการซื้อขาย  2.17 พันล้านบาท บล.คันทรี่ กรุ๊ป แนะนำ “เก็งกำไร” CPF ราคาเป้าหมาย 28.28 บาท/หุ้น ปรับประมาณการกำไรในปี 58 เพิ่มเป็น 10,531 ล้านบาท 
ราคาหุ้น บริษัท เอเชียน มารีน เซอร์วิสส์ จำกัด (มหาชน) หรือ ASIMAR ปิดตลาดวันนี้อยู่ที่ 3.40 บาท บวก 0.20 บาท หรือ 6.25% มูลค่าการซื้อขาย  125.87 ล้านบาท หลังงวดไตรมาส 3/58 มีกำไรสุทธิ 46.45 ล้านบาท
ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ปิดตลาดวันนี้ราคาอยู่ที่ 48.25 บาท บวก 2.50 บาท หรือ 5.46% สูงสุดที่ 48.75 บาท ต่ำสุดที่ 46.25 บาท มูลค่าซื้อขายที่ 498.98 ล้านบาท โดยราคาหุ้น SAWAD ปรับตัวขึ้นทำจุดสูงสุดใหม่ที่ระดับ 46.25 บาท นับตั้งแต่เข้าตลาด
ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ราคาอยู่ที่ 21 บาท บวก 1.20 บาท หรือ 6.06% สูงสุดที่ 21 บาท ต่ำสุดที่ 19.90 บาท มูลค่าซื้อขายที่ 946.34 ล้านบาท โดยราคาหุ้น MTLS ทำจุดสูงสุดใหม่นับตั้งแต่เข้าตลาด
สำหรับหุ้นที่ลงแรงประจำวันนี้ (17 พ.ย.) ได้แก่
ราคาหุ้น บริษัท เด็มโก้ จำกัด (มหาชน) หรือ DEMCO ปิดตลาดวันนี้อยู่ที่ 10.20 บาท ลบ 3.10 บาท หรือ 23.31% มูลค่าการซื้อขาย  911.09 ล้านบาท  หลังพลิกขาดทุน 161 ล้านบาท
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 